
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τοπικού ρυμοτομικού σχεδίου στην εκτός σχεδίου πε¬ 
ριοχή Ναύπακτού (ν. Αιτωλίας και Ακαρνανίας) για τον καθο¬ 
ρισμό χώρου Πυροσβεστικού Σταθμού και καθορισμός όρων 


και περιορισμών δόμησης αυτού. 1 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται στην οδό 
Ιάσωνος αριθ. 12 του ρυμοτομικού σχεδίου Αθηνών και επι¬ 
βολή ειδικών όρων και περιορισμών δόμησης αυτού. 2 

Τροποποίηση του ρυμοτομικού σχεδίου Ν. Λιοσίων'(Αττικής). .. 3 

Τροποποίηση ρυμοτομικού σχεδίου Καλαμάτας στην οδό Μαιζώ- 
νος, Ν. Μεσσηνίας. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου περιοχή 
Ναύπακτού (ν. Αιτωλίας και Ακαρνανίας) για τον καθορισμό χώ¬ 
ρου Πυροσβεστικού Σταθμού και καθορισμός όρων και περιορι¬ 
σμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 26, όπως αντικαταστάθηκε με την παράγρ. 13 του άρθρου 
8 του ν. 1512/85 (ΦΕΚ 4/Α). 

2. Τις διατάξεις - του ν. 1577/1985 (ΦΕΚ 210/Α) και ειδικότερα 
των άρθρων 7,8 (παρ. 1) και 9. 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 


4. Την υπ’ αριθ. 487/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

5. Την υπ’ αριθ. 194/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
Ναυπάκτου (ν. Αιτωλίας και Ακαρνανίας) για τον καθορισμό χώρου 
Πυροσβεστικού Σταθμού, όπως φαίνονται στα στοιχεία Α, Β, Γ, Δ, Ε, 
Ζ, Η, Θ, I, Α στο σχετικό πρωτότυπο διάγραμμα σε κλίμακα 1:200, 
που θεωρήθηκε από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 27897/1986 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

1. Μέγιστο ποσοστό κάλυψης είκοσι τοις εκατό (20%) της επιφά¬ 
νειας του χώρου. 

2. Συντελεστής δόμησης εξήντα εκατοστά (0,60). 

3. Μέγιστο ύψος του κτιρίου δεκαπέντε (15) μέτρα. 

4. Ελάχιστη απόσταση του κτιρίου από τη ρυμοτομική γραμμή και 
τα όρια του γηπέδου έξι (6) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 










ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5279 


ΑΠΟΦΑΣΕΙΣ 


Αριθ. 32300/1214 (2) 

Χαρακτηρισμός ως διατηρητέου κτιρίου που βρίσκεται στην οδό Ιάσω- 

νος αριθ. 12 του ρυμοτομικού σχεδίου Αθηνών και επιβολή ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο του 9. 

2. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

3. Την υπ’ αριθ. 75724/1151/30.12.1983 κοινή απόφαση των 
Τπουργών Προεδρίας Κυβερνήσεως και Χωροταξίας Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τρο¬ 
ποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/1985). 

4. Την από 16.1.1986 εισήγηση - έκθεση της Διεύθυνσης Παρα¬ 
δοσιακών Οικισμών και Περιβάλλοντος (Γ7). 

5. Την από 14.2.1986 αίτηση του Χρήστου Κατελάνου, αποφασί¬ 
ζουμε: 

1) Χαρακτηρίζουμε ως διατηρητέο το κτίριο που βρίσκεται εντός 
του ρυμοτομικού σχεδίου Αθηνών και ειδικότερα στην περιοχή Μετα¬ 
ξουργείου επί της οδού Ιάσωνος αριθ. 12, φερομένου ως ιδιοκτησία 
Χρήστου Κατελάνου, όπως φαίνεται σημειωμένο με διαγράμμιση στο 
σχετικό πρωτότυπο διάγραμμα σε κλίμακα 1:1000, που θεωρήθηκε 
από τον Προϊστάμενο της Διεύθυνσης Πολεοδομϊκών Εφαρμογών με 


την υπ’ αριθ. 32300/1214/1986 πράξη του και που συνοπτικό του 
αντίτυπο δημοσιεύεται με την παρούσα απόφαση. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
διακοαμητικών στοιχείων του. 

3) Επιτρέπεται η κατασκευή, ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμ¬ 
βαση για λόγους στατικούς ή λειτουργικούς του χαρακτηριζομένου ως 
διατηρητέου κτιρίου, εφόσον δεν αλλοιώνεται ο γενικός αρχιτεκτονικός 
χαρακτήρας του κτιρίου και οι βασικές αρχές της σύνθεσής του. 

4) Απαγορεύεται η τοποθέτηση φωτεινών επιγραφών και διαφημί¬ 
σεων στην όψη και στη στέγη του κτιρίου. 

Επιτρέπεται η τοποθέτηση επιγραφών μικρών διαστάσεων που υπο¬ 
δηλώνουν τυχόν χρήσεις του κτιρίου μετά από έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

5) Οποιαδήποτε μελέτη για εργασίες επισκευής, διαρρύθμισης, 
αποκατάστασης όψεων και γενικά για κάθε οικοδομική εργασία που 
αφορά το χαρακτηριζόμενο ως διατηρητέο κτίριο, υπόκειται στην 
έγκριση της Ε.Π.Α.Ε. 

6) Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 22 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 29419/1007 (3) 

Τροποποίηση του ρυμοτομικού σχεδίου Ν. Λιοσίων (Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα του 3 
και 70. 

2. Το υπ’ αριθ. 842/1980 π. δ/γμα (ΦΕΚ 208/Α). 

3. Τις διατάξεις του ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2,3 και 7. 

5. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 


6. Τις υπ’ αριθ. 392/1979, 79/1980, 119/1981 και 
412/1985 γνωμοδοτήσεις του Δημοτικού Συμβουλίου Ν. Λιοσίων. 

7. Την υπ’ αριθ. 241/82 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του ρυμοτομικού σχεδίου Ν. Λιοσίων 
(Αττικής) στο με αριθμό 418 οικοδομικό τετράγωνο με τη δημιουργία 
μέσα σ’ αυτό πεζοδρόμου όπως φαίνεται στο χρωματισμένο σχετικό 
πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Πολεοδομικών Εφαρμογών και που συνο¬ 
πτικό του αντίτυπο δημοσιεύεται με αυτήν την απόφαση. 

2. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 10 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 1489/587 (4) 

Τροποποίηση ρυμοτομικού σχεδίου Καλαμάτας στην οδό Μαιζώνος, 
Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
’ Εχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων κλπ.» 
όπως μεταγενέστερα τροποποιήθηκαν και συμπληρώθηκαν. 

2. Τις διατάξεις του Ν. 1032/80 «περί συστάσεως Υπουργείου 
ΧΟΠ (ΦΕΚ 57 Α'/80). 

3. Το Ν. 1337/83. 

4. Το Π.Δ. 443/83 «περί μεταβιβάσεως αρμοδιοτήτων στρυς Νο- 
μάρχες». 

5. Το Δ/γμα 17.6.1905 που ενέκρινε το Σχέδιο πόλης Καλαμά¬ 
τας. 

6. Την 186/85 απόφαση του Δημ. Συμβουλίου Καλαμάτας. 


7. Την από 16.12.85 βεβαίωση του Δημάρχου Καλαμάτας. 

8. Το τοπογραφικό διάγραμμα σε κλίμακα 1:500 που περιγράφει 
την προτεινόμενη τροποποίηση. 

9. Την ομόφωνη γνωμοδότηση του Νομαρχιακού Συμβουλίου χω¬ 
ροταξίας όπως εκφράστηκε κατά την συνεδρίαση της 20.2.86 στο 
πρακτικό αρ. 1 (θέμα 2ο), αποφασίζουμε: 

Εγκρίνουμε την τροποποίηση της οδού Μαιζώνος της Καλαμάτας 
και για το τμήμα μεταξύ των Ο.Τ. 152 Και 153 όπως φαίνεται 
παραστατικά στο τοπογραφικό διάγραμμα που συνοδεύει αυτή την 
απόφαση. 

Η απόφαση αυτή να δημοσιευθεί στην Εφημερίδα της Κυβ.ερ- 
νήσεως. 

Καλαμάτα, 10 Μαρτίου 1986 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 










